open-index/open-wikipedia-markdown huggingface dataset:
விழப்பள்ளம் செங்கழனி மாரியம்மன் கோயில்

**விழப்பள்ளம் செங்கழனி மாரியம்மன் கோயில்** என்பது தமிழ்நாட்டில் கடலூர் மாவட்டம், குறிஞ்சிப்பாடிக்கு அருகில் விழப்பள்ளம் என்னும் ஊரில் அமைந்துள்ள ஒரு அம்மன் கோயிலாகும்.

## செவிவழிக் கதை
ஒரு காலத்தில் தன் மகனை அம்மை நோயில் இருந்து காத்த இந்த அம்மனுக்கு நேர்த்திக் கடன் செலுத்த முடிவு செய்தார். அதன்படி சின்ன சின்ன சூலாயுதங்களை செய்து அதை வைகாசி விசாகத்தன்று தன் உடல் முழுவதும் குத்தி அம்மனுக்கு நேர்த்திக் கடன் செலுத்தினார் எனப்படுகிறது. அதுவே இக்கோயிலில் நடந்த சொடர் உற்சவம் என்று கூறப்படுகிறது. அதன் பிறகே பல கோயில்களில் சொடல் உற்சவம் பரவியது என்ற கருத்து உள்ளது.

## கோயில் அமைப்பு
விவசாயத்தை மீட்டெடுத்ததால் இந்த அம்மனுக்கு செங்கழனி மாரியம்மன் என்ற பெயரை வேளான் மக்கள் சூட்டி வழிபட்டு வந்தனர். பிற்காலத்தில் இக்கோயில் புதியதாக கற்கோயிலாக கட்டப்பட்டது. கோயிலானது கருவறை, அர்த்தமண்டபம், மகா மண்டபம் எனும் கட்டடக்கூறுகளைக் கொண்டுள்ளது. மகா மண்டபத்தில் பால முருகனும், பிள்ளையாரும் உள்ளனர். செங்கழனி மாரியம்மனின் உற்சவருக்கு தனி சந்நதி உள்ளது. கருவறைக்கு மேலே ஐந்து நிலையில் ஒரு இராச கோபுரம் உள்ளது. கருவறையில் செங்கழனி மாரியம்மனின் மூலவர் சிரசு வடிவில் உள்ளார். அதற்கு பின்னே சுதையில் செய்யப்பட்ட அம்மன் உருவம் உள்ளது.

கோயில் கோட்டத்தில் ஒரு புற்று அம்மன் சிரசு உள்ளது. வெளிப்பிரகாரத்தில் கோயிலுக்கு வலது பக்கமாக ஒரு வேப்பமரம் உள்ளது. அந்த மரத்தடியில் வேம்பாயி அம்மன் சந்நிதி உள்ளது. வேப்ப மரத்தடியில் அம்மனின் திருவடிகள் உள்ளன.

## பூசைகள்
ஆண்டுதோறும் நவராத்திரியின் ஒன்பது நாட்களும் இங்கு சிறப்பாகக் கொண்டாடப்படுகிறது. அந்த ஒன்பது நாட்களும் உற்சவருக்கு ஒன்பது நாயகிகளின் அலங்காரம் செய்யப்படுகிறது. தைமாதம் வரும் நான்காம் வெள்ளியன்று சொடல் உற்சவம் நடக்கிறது. அப்போது பக்தர்கள் தங்கள் வேண்டுதல்களை நிறைவேற்ற தங்கள் உடலில் செடல்களை குத்திக் கொள்கின்றனர். வைகாசி முதல் வெள்ளியன்று பானக பூசை என்னும் உற்சவம் நடக்கிறது. அப்போது அம்மனுக்கு பானக அபிசேகம் நடக்கிறது.

## மேற்கோள்கள்

பகுப்பு:கடலூர் மாவட்டத்திலுள்ள அம்மன் கோயில்கள்
உலர் கண்

**உலர் கண்** (Dry Eye), கண்களுக்கு போதுமான கண்ணீர் இல்லாதபோதும், வழக்கத்திற்கு மாறாக கண்ணீர் அதிகமாக ஆவியடைந்தாலும் கண் எரிச்சலடையும் நிலை உண்டாவதால் ஏற்படுகிறது. இது போன்ற நேரங்களில் கண்கள் வறண்ட நிலையிலும், சிவப்பு நிறத்திலும் இருக்கும். 
## காரணங்கள்
கண்ணீர் உற்பத்தியை பாதிக்கும் எந்த ஒரு காரணியாலும் உலர் கண் தோன்றலாம். இவை உண்டாவதற்கான பொதுவான காரணிகள்:
* வயதாவதால் உடலில் ஏற்படும் மாற்றங்கள்
* ஹார்மோன் அளவுகளில் ஏற்படும் மாற்றங்கள்
* அதிக சூரிய ஒளி, அதிக காற்று அல்லது வறண்ட வானிலை
* காண்டாக்ட் லென்ஸ்
* கண்களில் காயம்
* பிற கண் நோய்கள்
* ஸ்டிராய்டு மருந்துகளைத் தவறான அளவுகளில் எடுத்துக் கொள்ளுதல்
* முடக்கு வாதம் போன்ற ஒட்டுமொத்த உடலையும் பாதிக்கும் நோய்கள்
## அறிகுறிகள்
பெரும்பாலான மக்கள், அறிகுறிகளை ஓரளவிற்கு உணர்வார்கள். சிலர் கடுமையான விளைவுகளுடன் கூடிய வலியை உணர்வார்கள்.
* வறண்ட கண்கள் அல்லது கண்களில் புண்
* கண்களில் சிவப்பு
* தூங்கி எழுந்திருக்கும்போது கண் இமைகள் ஒட்டிக் கொள்ளுதல்
* கண்களில் அதிகமாக நீர் வழிதல்
## சிகிச்சை
கண்களில் போதுமான கண்ணீரைப் பராமரிக்க, மருத்துவர் செயற்கை கண்ணீரை மருந்துகளாகப் பரிந்துரைப்பார். இந்த மருந்து, சொட்டு மருந்தாகப் பயன்படுத்தப்படும். முடக்கு வாதம் போன்ற ஒட்டுமொத்த உடலையும் பாதிக்கும் நோயால் பாதிக்கப்பட்டவர்களுக்கு கண்கள் வறண்டால் கண்ணீரைப் பாதுகாக்க வேண்டும். பொதுவாக உடல் நோயால் பாதிக்கப்பட்டவர்கள், கண்ணீர் குழாயிலிருந்து அதிகமாக கண்ணீர் வெளியேறாமல் இருக்க, அறுவை சிகிச்சை செய்ய வேண்டும். 
## மேற்கோள்கள்

பகுப்பு:கண் குறைபாடுகள்
பகுப்பு:கண் மருத்துவம்
பினாத் பீபி பள்ளிவாசல்

**பினாத் பீபி பள்ளிவாசல்** (*Binat Bibi Mosque*) என்பது 1454 இல் மர்கமத்தின் மகளான பக்த் பினாத் என்பவரால் கட்டப்பட்ட டாக்காவில் எஞ்சியிருக்கும் ஆரம்பகால பள்ளிவாசலாகும். இது வங்காள சுல்தான் நசிருதீன் மக்மூத் சாவின் (1435-1459) ஆட்சியின் போது கட்டப்பட்டது. நரிந்தா பகுதியில் உள்ள கயாத் பெபாரி பாலத்திற்கு அருகில் இந்த பள்ளிவாசல் அமைந்துள்ளது. 

## புகைப்படங்கள்

File:Beautiful Blue Minaret of Binat Bibi mosque, Gandaria, Photographer, Pratyay Hasan.jpg|பினாத் பீபி பள்ளிவாசலின் நீலநிற மினாரெட்
File:Beautiful Blue Minaret of Binat Bibi mosque, Gandaria 2.jpg|பினாத் பீபி பள்ளிவாசலின் நீல மினாரெட்

## மேற்கோள்கள்

## வெளி இணைப்புகள்

* City's heritage buildings
பகுப்பு:Coordinates on Wikidata
பகுப்பு:பள்ளிவாசல்கள்
அம்மனூர் அகத்தீசுவரர் கோயில்

**அமரம்பேடு அகத்தீசுவரர் கோயில்** என்பது தமிழ்நாட்டில் திருவாரூர் மாவட்டம், கச்சனத்துக்கு அருகில் உள்ள அம்மனூர் என்னும் ஊரில் அமைந்துள்ள சிவன் கோயிலாகும்.

## வரலாறு
1950 ஆம் ஆண்டு அம்மனூர் ஊர் மக்கள் ஒரு இடத்தில் குளம் வெட்டத் துவங்கினர். அங்கு ஒரு சிவலிங்கம் கிடைத்தது. அந்த லிங்கத்தை அருகில் இருந்த அரச மரத்தடியில் வைத்து சிறிய கோயில் ஒன்றை எழுப்பினர்.  பின்னர் விமானம், முன் மண்டபம், அகத்தீசுவரர் சந்நிதி, அகலாண்டேசுவரி சந்நிதி, மேற்கு நோக்கிவாறு சனிபகவான் சந்நிதி ஆகியவை அமைக்கபட்டன. இதன் பிறகு 1975 ஆம் ஆண்டு கோயிலுக்கு குடமுழுக்கு நடத்தபட்டது.  இதைத் தொடர்ந்து 2006 ஆம் ஆண்டும் குடமுழுக்கு நடத்தப்பட்டது.

## பூசைகள்
குடமுழுக்கு ஆன நாளில் இருந்து ஒவ்வரு ஆண்டும் சம்வத்சரா அபிசேக வைபவத்தில் சிவனுக்கும், அம்மனுக்கும் சிறப்பு அபிசேகமும், பூசைகளும் நடத்தப்படுகின்றன. பல்வேறு வாகனங்களில் சுவாமியும் அம்மனும் பக்தர்களுக்கு அருள் பாலிக்கின்றனர். 2015 ஆம் ஆண்டுமுதல் கோயிலில் ஊர் மக்களால் நவராத்திரி விழா சிறப்பாகக் கொண்டாடப்படுகிறது. பிரதோச நாட்களில் சிசப வாகனத்தில் அம்மையப்பர் வீதியுலா வருகின்றனர்.

## மேற்கோள்கள்

பகுப்பு:திருவள்ளூர் மாவட்டத்திலுள்ள சிவன் கோயில்கள்
கனகபுரம்

**கனகபுரம்** (* Ganagapura* ) **தேவல் கனகாபூர்** அல்லது **கனகபுரா** எனவும் அறியப்படும் இது இந்திய மாநிலமான கர்நாடகாவில் கலபுரகி மாவட்டத்திலுள்ள அப்சல்பூர் வட்டத்தில் உள்ள ஒரு கிராமம். இங்கு தத்தாத்ரேயருக்கு கோவில் உள்ளது.

## மக்கள்தொகை
இந்தியாவின் 2001 மக்கள் தொகை கணக்கெடுப்பின்படி, 3250 ஆண்கள் மற்றும் 3241 பெண்களுடன் 6491 என மக்கள்தொகையைக் கொண்டிருந்தது.

## ஆர்வமுள்ள இடங்கள்
நிர்குன மடம், கல்லேசுவர் ஆகியவை இங்கு குறிப்பிடத்தக்க இடங்களாகும். நிர்குண மடம் நிர்குண பாதுகைகளால் அலங்கரிக்கப்பட்டுள்ளது. பீமா மற்றும் அமர்யா ஆறுகள் சந்திக்கும் இடம் “சங்கம சேத்திரம்” எனப்படுகிறது.

## போக்குவரத்து
குல்பர்காவிலிருந்து கனகாபூருக்கு கர்நாடக அரசுப் பேருந்துகள் உள்ளன. கனகபுராவில தொடர் வண்டி நிலையம் உள்ளது.  கனகபுராவிலிருந்து 52 கிலோமீட்டர் தொலைவில் உள்ள கலபுர்கியில் விமான நிலையம் உள்ளது.

## மேற்கோள்கள்

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
ஜெயந்தி நகர்

**ஜெயந்தி நகர்** என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கரைச்சி பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தென்மேற்கே ஏறத்தாழ 10 கிலோமீட்டர் தூரத்தில் அமைந்துள்ளது.

## மேற்கோள்கள்
 

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
சியாஃபாங்சென் சுரங்கம்

**சியாஃபாங்சென் சுரங்கம்** (*Xiafangshen mine*) சீனாவின் லியாவோனிங் மாகாணத்தில் அமைந்துள்ள மிகப்பெரிய மக்னீசியம் சுரங்கமாகும். உலக அளவிலும் இச்சுரங்கமே மிகப்பெரிய மக்னீசியம் சுரங்கமாக அறியப்படுகிறது.  சியாஃபாங்சென் சுரங்கத்தில் உருமாறிய மக்னீசிய படிவு வண்டலாக மக்னீசியம் காணப்படுகிறது. சியாஃபாங்சென் சுரங்கத்தில் 258 மில்லியன் டன் தாது 47.3% மக்னீசியத்தை கொண்டிருக்கும் என மதிப்பிடப்பட்டுள்ளது.
 
## மேற்கோள்கள்

பகுப்பு:மக்னீசியம் சுரங்கங்கள்
பகுப்பு:சீனா
சோம்பேறி கண்

**சோம்பேறி கண்** அல்லது **மந்தக் கண்** ( Amblyopia (Lazy Eye), இரண்டு கண்களில் ஒரு கண் பலவீனமாக இருந்தால் அதனை சோம்பேறிக் கண் என மருத்துவர்கள் குறிப்பிடுவார்கள். குழந்தைகளுக்கு மட்டுமே இந்த நிலை ஏற்படும். சோம்பேறி கண்ணானது பார்க்க சாதாரணமாக இருந்தாலும் அதன் பார்வைத் திறன் குறைவாக இருக்கும்.
## காரணங்கள்
சோம்பேறிக் கண்ணிற்கும், மூளைக்குமான தொடர்பு மிகவும் பலவீனமாக இருக்கும். இதனால் இக்குறிப்பிட்ட கண்ணால் பார்க்கும் பொருட்கள் அனைத்தும் மிகக் குறைவான தரத்தில், தெளிவில்லாமல் இருக்கும். நாளடைவில் பொருட்களை மங்கலாகக் காட்டும் கண்ணை மூளை தவிர்க்கத் தொடங்கி விடும். எனவே சோம்பேறிக் கண் மேலும் மோசமடையும். 
## அபாயக் காரணிகள்
சோம்பேறி கண்ணானது கண்ணின் வளர்ச்சியுடன் நேரடி தொடர்புடையது. எனவே, சிறு குழந்தைகளுக்கு, எட்டு வயதுக்கு குறைவாக இந்தக் குறைபாடு ஏற்பட்டால் அவர்களுக்கு பாதிப்பு அதிகமாக இருக்கும். இந்தக் குறைபாடு தோன்றுவதற்கு, வேறு சில காரணங்களும் உள்ளன.
*  குறைமாதத்தில் பிறந்த குழந்தைகள்
* பிறக்கும்போது கண்ணின் அளவு சிறியதாக இருத்தல்
* குடும்பத்தில் யாருக்கேனும் சோம்பேறிக் கண் இருத்தல்
* குடும்பத்தில் யாரேனும் கண்ணாடி அணிந்திருத்தல்
* குழந்தையின் வளர்ச்சியில் தேக்கம் இருத்தல்
## அறிகுறிகள்
* ஒரு கண், உள்நோக்கியோ வெளிநோக்கியோ இருக்கும்.
* இரு கண்களும் இணைந்து செயல்படாது.
* கவனமாகப் பார்க்க, ஒரு கண்ணை மூடி, மற்றொரு கண்ணால் பார்க்க வேண்டிய நிலை
* கண் அசைவுகள், இயல்பற்று இருத்தல்
* தலையை சாய்த்தபடி பார்த்தல்
சிலருக்கு அறிகுறிகளைக் கண்டறிவதில் சிரமம் இருக்கும். எனவே 2-5 வயதுக்கு உட்பட்ட குழந்தைகளை முறையான, விரிவான கண் பரிசோதனைக்கு உட்படுத்த வேண்டும். ஆரம்ப நிலையிலேயே சிகிச்சை எடுத்தால் இந்தக் குறைபாடு தீவிரமடைவதிலிருந்து தடுக்கலாம்.
## சிகிச்சை

சிலருக்கு அறிகுறிகளைக் கண்டறிவதில் சிரமம் இருக்கும். எனவே 2-5 வயதுக்கு உட்பட்ட குழந்தைகளை முறையான, விரிவான கண் பரிசோதனைக்கு உட்படுத்த வேண்டும். சோம்பேறிக் கண்ணை ஆரம்ப நிலையிலேயே கண்டறிந்து சிகிச்சை பெறத் தொடங்கினால் விரைவில் குணப்படுத்தலாம். சோம்பேறிக் கண் மூலமாக பார்ப்பதை குழந்தைகள் அதிகப்படுத்துவதே முதல் நடவடிக்கை. கூடுதலாக மருத்துவமனையில் சிகிச்சை பெறும்போது நன்றாக உள்ள கண்ணில் கட்டு (Patch) போடப்படும். இதனால் சோம்பேறிக் கண் மூலமாக மட்டுமே கட்டாயம் குழந்தைகள் பார்த்தாக வேண்டும். இதன் மூலம் அந்த கண்ணிற்கும் மூளைக்கும் இடையேயான தொடர்பு பலப்படுவதால் பார்வை மேம்படும்.

## மேற்கோள்கள்

பகுப்பு:கண் குறைபாடுகள்
பகுப்பு:கண் மருத்துவம்
அம்மனூர்

**அம்மனூர்** (*Ammanur*) என்பது தமிழ்நாட்டில் திருவாரூர் மாவட்டம் திருத்துறைப்பூண்டி வட்டத்தில் அமைந்துள்ள ஒரு சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான திருவாரூருக்கு தெற்கே 18 கிலோமீட்டர் தொலைவிலும், திருத்துறைப்பூண்டியில் இருந்து 7 கிலோமீட்டர் தொலைவிலும், சென்னையிலிருந்து 325 கிலோமீட்டர் தொலைவிலும் உள்ளது.

## மக்கள்தொகை
2011 ஆம் ஆண்டு மக்கள்தொகை கணக்கெடுப்பின்படி, அம்மனூர் கிராமத்தில் 785 ஆண்களும், 840 பெண்களும் என மொத்தம் 1,625 பேர் இருந்தனர். எழுத்தறிவு வீதம் 85.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ ஏறக்குறைய ஒத்து உள்ளது.

## சாலை வழி
திருவாரூர் - திருத்துறைப்பூண்டி மார்க்கத்தில் திருவாரூரில் இருந்து 18 கி.மீ. தொலைவில் கச்சனம் உள்ளது. அதில் இருந்து 4 கி.மீ. வலப்பக்கம் சென்றால் அம்மனூரை அடையலாம்.

## தொடருந்து நிலையம்
திருவாரூர் - காரைக்குடி தடத்தில் அம்மனூர் தொடருந்து நிலையம் உள்ளது. 

## ஊரில் உள்ள கோயில்கள்
* அகத்தீசுவரர் கோயில்

## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
செயற்கை கண்

**செயற்கை கண்**, (Ocular prosthesis) கண்ணை அகற்றியவர்களின் கண் குழிகளில் செயற்கை கண் பொருத்தப்படும். நீண்ட நாட்கள் நிலைத்து நிற்கக்கூடிய, உயர் தர அக்ரலிக் பொருளால் செயற்கை கண் உருவாக்கப்படுகிறது. கண் குழிகளுக்கு ஏற்ற வகையில் அளவு எடுத்து சிறப்பாகத் தயாரிக்கப்படும் செயற்கை கண்களும் உள்ளது. செயற்கை கண்களால் பார்வை அளிக்க முடியாது. முகத்தை இயல்பான தோற்றத்தில் வைத்திருக்கவே செயற்கை கண்கள் பொருத்தப்படுகிறது. கண்களில் புற்றுநோய் தீவிரமடைந்திருந்தாலோ, கண்களில் பலமாக அடிபட்டிருந்தாலோ, கண்களை அகற்ற வேண்டிய நிலை ஏற்படும்.  கண்களில் தீவிர நோய்த்தொற்று ஏற்பட்டிருந்தாலோ, கண் நீர் அழுத்தம் தீவிரமடைந்திருந்தாலோ சிலருக்கு செயற்கை கண் பொருத்தும் நிலை ஏற்படும்.

## பராமரிக்கும் முறைகள்
சுத்தமான தண்ணீரைக் கொண்டு செயற்கை கண்ணை சுத்தம் செய்ய வேண்டும். கண்கள் வறண்டுவிடாமல் தடுக்க, காலை, மாலை என இரு வேளைகளிலும் சொட்டு மருந்து போட வேண்டும். ஒரு மாதத்திற்கு ஒருமுறை செயற்கைக் கண்களை சுத்தம் செய்ய வேண்டும். ஆண்டிற்கு ஒருமுறை, செயற்கை கண்ணில் தேங்கியுள்ள உப்பை நீக்கவும், சிறிய அளவில் கீறல்கள் ஏற்பட்டிருந்தால் அவற்றை நீக்கவும் பாலிஷ் செய்யப்படும்.
## மேற்கோள்கள்

பகுப்பு:கண் மருத்துவம்
வெமுலவாடா சட்டமன்றத் தொகுதி

**வெமுலவாடா சட்டமன்றத் தொகுதி** (*Vemulawada Assembly constituency*) இந்தியாவின் தெலங்காணா சட்டப் பேரவையின் ஒரு தொகுதி ஆகும். இது ராஜன்னா சிர்சில்லா மாவட்டத்தில் உள்ள 2 தொகுதிகளில் ஒன்றாகும். இது கோவில் நகரமான வெமுலவாடா மற்றும் கரீம்நகர் மக்களவைத் தொகுதியின் ஒரு பகுதியை உள்ளடக்கியது.

பாரத இராட்டிர சமிதியைச் சேர்ந்த சென்னமனேனி ரமேஷ் 2009ஆம் ஆண்டு இத்தொகுதி தொடங்கப்பட்டதிலிருந்து 2023 வரை சட்டமன்ற உறுப்பினராக இருந்தார். 2023ஆம் ஆண்டு நடைபெற்ற தேர்தலில் இந்தியத் தேசிய காங்கிரசு சார்பில் போட்டியிட்ட ஆதி சிறீனிவாசு வெற்றி பெற்று தற்போதைய சட்டமன்ற உறுப்பினராக உள்ளார்.

## மண்டலங்கள்
இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

## சட்டமன்ற உறுப்பினர்கள்

★இடைத்தேர்தல்

## தேர்தல் முடிவுகள்

### தெலங்காணா சட்டப் பேரவைத் தேர்தல், 2023

## மேலும் பார்க்கவும்

* தெலங்காணா சட்டப் பேரவையின் தொகுதிகளின் பட்டியல்

## மேற்கோள்கள்

பகுப்பு:தெலங்காணா சட்டமன்றத் தொகுதிகள்
குழந்தைகளுக்கான கண் புரை நோய்

**குழந்தைகளுக்கான கண் புரை நோய்**  (Childhood cataract), கண்ணில் உள்ள விழியில் வெள்ளை நிறப் படிமம் படிவதே கண்புரை என்பவர். பொதுவாக ஒளியை அனுமதிக்கும் விழித் திரை கண்புரையால் பாதிக்கப்பட்டிருந்தால், ஒளியை அனுமதிக்காது. இதன் விளைவாகப் பார்வை மங்கலாகத் தெரியும். கண்புரையானது ஒரு கண்ணிலோ இரு கண்ணிலோ வரலாம். பெரியவர்களை கண்புரை பொதுவாக பாதித்தாலும் குழந்தைகளையும் சிறுவர்களையும் தாக்கும் அபாயமும் உள்ளது. குழந்தைகளின் கண்கள் வளர்ந்து கொண்டே இருக்கும் என்பதால், அவர்களுக்கு கண்புரை ஏற்பட்டிருந்தால் அதற்கு உடனடியாகச் சிகிச்சை எடுத்துகொள்ள வேண்டும். சிகிச்சையைத் தாமதப்படுத்தினால் சோம்பேறி கண்  குறைபாடு ஏற்படுவதற்கு வாய்ப்பு உள்ளது.

## வகைகள்
குழந்தைகளுக்கான கண் புரை நோயில் இருவகை கண்புரைகள் உள்ளன. பிறவிக் கண்புரை மற்றும் இளம் வயதில் ஏற்படும் கண்புரை. பிறவிக் கண்புரை என்பது பிறந்த குழந்தைகளுக்கு பிறக்கும்போதே உள்ள கண்புரை. இளம் வயதில் ஏற்படும் கண்புரை என்பது சிறுகுழந்தைகளுக்கும், சிறுவர்களுக்கும் ஏற்படுவது.

## காரணங்கள்
குழந்தைகளுக்கு கண்புரை ஏற்படுவதற்கான சரியான காரணங்களை இன்னும் கண்டறிய முடியவில்லை. பிறவிக் கண்புரை தாக்குவதற்கு மரபணுச் சிக்கல்கள் காரணமாக உள்ளது. கருவுற்ற காலத்தில் தாய்க்கு ஏற்பட்ட தொற்று நோய்களும் காரணமாக அமைகின்றன.

இளம் வயதில் ஏற்படும் கண்புரை என்பது கண்ணில் அடிபடுதல், ஒட்டுண்ணியால் ஏற்படும் தொற்று,  பாலில் உள்ள சர்க்கரை உடலில் கலக்காததால் ஏற்படும் குறைபாடு மற்றும் நீரிழிவு போன்ற காரணங்களால் ஏற்படும்.
## மேற்கோள்கள்

.பகுப்பு:கண் குறைபாடுகள்
பகுப்பு:கண் மருத்துவம்
கூம்பு வடிவ கருவிழி

**கூம்பு வடிவ கருவிழி** (Keratoconus), கண்ணின் முன்பகுதியான கருவிழியானது மெலிந்து, கூம்பு வடிவத்தில் துருத்திக் கொண்டு இருக்கும். இது ஆரம்ப நிலையில் தீவிரமாக இருக்காது. ஆனால் நாளடைவில் பார்வையைப் பாதிக்கும்.  உடல் வளர்ச்சி பெறும்போது இந்த குறைபாடு வெளியில் தெரியும்.

## காரணங்கள்
கூம்பு வடிவ கருவிழிக்கு சரியான காரணம் இன்னும் கண்டறியப்படவில்லை.
## அறிகுறிகள்
* மங்கலான பார்வை
* வெளிச்சத்தைப் பார்த்தால் கண் கூசுதல்
* கண் கண்ணாடியின் சக்தியை அடிக்கடி மாற்றும் தேவை
* கருவிழி வீக்கமடைதல். வீக்கமடைவதால் கிட்டப் பார்வை மற்றும் சமச்சீரற்ற பார்வை (astigmatism) உண்டாகும். கண் தசையில் தழும்பு உண்டாகும் வாய்ப்பு அதிகம்.
## சிகிச்சை
இக்குறைபாடு ஆரம்ப நிலைகளில் இருக்கும்போது கண்ணாடி அணிய பரிந்துரைக்கப்படுகிறது. குறைபாடு தீவிரமடைந்த நிலையில், நோயாளிகளுக்கு பொருந்தும் வகையில் பிரத்யேக காண்டாக்ட் லென்ஸ் பரிந்துரைக்கப்படுகிறது. இதனால் பார்வை மேம்படுவதுடன் ஒளியைப் பார்த்தால் கண் கூசும் நிலையும் சரி செய்யப்படும்.  C3-R எனப்படும் அறுவை சிகிச்சை செய்யப்படும். இந்த அறுவை சிகிச்சை செய்துகொள்பவர்களில் கருவிழி மாற்று அறுவை சிகிச்சை தேவைப்படுபவர்களின் சதவீதம் மிகவும் குறைவு. C3-R எனப்படும் புதிய வகை, துளையிடாத அறுவை சிகிச்சை மூலம் கருவிழியின் பலம் அதிகரிக்கப்படுகிறது. இந்த அறுவை சிகிச்சை மூலம் ஏற்கனேவே உள்ள வீக்கத்தைக் குறைக்க முடியாது. ஆனால் மேலும் மோசமடையாமல் தடுக்க உதவும். கண்ணில் காண்டாக்ட் லென்ஸ் சரியாக பொருந்தாமல் இருப்பவர்களுக்கு, கண்ணாடி அல்லது காண்டாக்ட் லென்ஸ் அணிந்தும் தெளிவான பார்வை கிடைக்காதவர்களுக்கு கருவிழி அறுவை சிகிச்சை பரிந்துரைக்கப்படுகிறது
## மேற்கோள்கள்

பகுப்பு:கண் குறைபாடுகள்
பகுப்பு:கண் மருத்துவம்
தங்கமலை சரணாலயம்

**தங்கமலை சரணாலயம்** (*Thangamale Sanctuary*) இலங்கையின் ஊவா மாகாணத்தில் அப்புத்தளை நகருக்கு அருகிலுள்ள பெரகலை என்னுமிடத்தில் அமைந்துள்ள ஒரு பறவைகள் காப்பகம் ஆகும். 131 எக்குட்டேயர் பரப்பளவைக் கொண்ட இதில் நூற்றுக்கணக்கான பறவையினங்கள் காணப்படுகின்றன. இந்நிலம் 1938 இல் பாதுகாக்கப்பட்ட பகுதியாக அறிவிக்கப்பட்டது.

## மேற்கோள்கள்

பகுப்பு:இலங்கையின் தேசியப் பூங்காக்கள்
பகுப்பு:பதுளை மாவட்டம்
கண் சதை வளர்ச்சி

**கண் சதை வளர்ச்சி**  (Pterygium) கண் சதை என்பது இளம் சிவப்பு நிறத்தில், முக்கோண வடிவத்தில் கருவிழிப் பகுதியில் வளரும் திசு ஆகும். கண்ணின் உள் ஓரத்தில் வளரும் கண் சதையானது கண்ணின் நடுப்பகுதியை நோக்கி நீண்டுச் செல்லும். சிலருக்கு வாழ்நாள் முழுவதும் மெல்ல வளர்ந்தபடியே இருக்கும். சிலருக்கு ஓரளவு வளர்ந்து பிறகு நின்று விடும். வெகு சிலருக்கு கருவிழி பாப்பாவை மறைத்தபடி வளர்ந்து, பார்வையைப் பாதிக்கும்.

## காரணங்கள்
கண் சதை தோன்றுவதற்கான சரியான காரணம் இதுவரை கண்டறியப்படவில்லை. அதிகமாக சூரிய ஒளி, மணல், காற்று இருக்கும் இடங்களில் நீண்ட நேரம் இருப்பவர்களுக்கு கண் சதை உண்டாகும் அபாயம் அதிகம். பொதுவாக, 20-40 வயதிற்கு உட்பட்ட ஆண்களுக்கு உண்டாகும். இதைத் தவிர்க்க, நேரடி சூரிய ஒளியில் நீண்டநேரம் இருக்க நேரிட்டால் கருப்பு கண்ணாடி அல்லது தொப்பி அணிய வேண்டும்.
## சிகிச்சை
கண் சதை வளர்ச்சியால் பார்வை தடைபட்டால்தான் அறுவை சிகிச்சை பரிந்துரைக்க்கப்படுகிறது. மற்ற நேரங்களில் சொட்டு மருந்துகள் பயன்படும். இது கண் எரிச்சல் மற்றும் கண் சிவப்பைக் குறைக்கும்.
## மேற்கோள்கள்

 பகுப்பு:கண் குறைபாடுகள்
பகுப்பு:கண் மருத்துவம்
லாமியோப்சிசு

***லாமியோப்சிசு*** (*Lamiopsis*) என்பது இந்திய மற்றும் பசிபிக் பெருங்கடலில் காணப்படும் கார்சார்கினிடே குடும்பத்தைச் சேர்ந்த சுறா பேரினமாகும். இந்த பேரினம் முன்பு ஒற்றை வகை உயிரலாகக் கருதப்பட்டது. இருப்பினும், சமீபத்திய வகைப்பாட்டியல் ஆய்வில் மேற்கு மத்திய பசிபிக் மீன்கள் தனி சிற்றினம் என்று தெரியவந்துள்ளது.

## சிற்றினங்கள்
இந்த பேரினத்தில் தற்போது 2 அங்கீகரிக்கப்பட்ட சிற்றினங்கள் உள்ளன:

* ***லாமியோப்சிசு*** *தெம்மினிக்கீ* (முல்லர் & கென்லே, 1839) (அகன்ற துடுப்பு சுறா)
* ***லாமியோப்சிசு*** *டெப்ரோட்சு* (போலர், 1905) (போர்னியோ அகன்ற துடுப்பு சுறா)

## மேற்கோள்கள்

பகுப்பு:மீன் பேரினங்கள்
ஆனைவிழுந்தான்குளம்

**ஆனைவிழுந்தான்குளம்** என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கரைச்சி பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தென்மேற்கே சுமார் 14 கிலோமீட்டர் தூரத்தில் அமைந்துள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
சிரியா ஆறு

**சிரியா ஆறு**  (*Shiriya River*)  கர்நாடகா மற்றும் கேரளா மாநிலங்களில் பாயும் ஒரு நதியாகும்.

சிரியா ஆறு 67 கி.மீ. நீளம் கொண்டது. கேரளாவின் பதினெட்டாவது நீளமான நதியாகவும், காசர்கோடு மாவட்டத்தில் பாயும் இரண்டாவது நீளமான நதியாகவும் அறியப்படுகிறது. கடல் மட்டத்திலிருந்து 230 மீட்டர் உயரத்தில் கர்நாடகாவில் உள்ள தெற்கு கன்னடா மாவட்டத்தில் உள்ள அனேகுண்டி காப்புக்காட்டில் சிரியா ஆறு உருவாகிறது, முதன்மையாக மேற்கு திசையில் பாய்ந்து  கேரளாவின் காசர்கோடு நகரத்திற்கு வடக்கே 11 கி.மீ. தொலைவில் அமைந்துள்ள சிரியா நகருக்கு அருகில் அரபிக் கடலில் கலக்கிறது. முகப்பில் இந்த நதி சிரியா மற்றும் கும்பலா நகரங்களுக்கு இடையே உள்ள உப்பங்கழியில் சேர்ந்து கும்பலா-சிரியா முகத்துவாரத்தை உருவாக்குகிறது.

கல்லஞ்சே தோடு, கன்னியா தோடு, எரமட்டி ஒல் மற்றும் கும்பளா ஆகியவை இந்த ஆற்றின் முக்கிய துணை ஆறுகளாகும்.

## மேற்கோள்கள்

பகுப்பு:கேரள ஆறுகள்
பகுப்பு:கர்நாடக ஆறுகள்
பகுப்பு:காசர்கோடு மாவட்டம்
உப்பளா ஆறு

**உப்பளா ஆறு**  (*Uppala River*) கர்நாடகா மற்றும் கேரளா மாநிலங்களில் பாய்கிறது. 50 கிலோமீட்டர் நீளம் கொண்ட  உப்பளா ஆறு கேரளாவின் 26 ஆவது நீளமான நதியாகும். கடல் மட்டத்திலிருந்து 150 மீட்டர் உயரத்தில் கர்நாடகாவில் உள்ள தட்சிண கன்னடா மாவட்டத்தில்  வீரகம்பா மலையிலிருந்து உப்பளா ஆறு உருவாகிறது.  முதன்மையாக மேற்கு திசையில் பாய்ந்து கேரளாவிலுள்ள காசர்கோடு நகருக்கு வடக்கே 22 கிலோமீட்டர் தொலைவிலுள்ள உப்பளா நகருக்கு அருகில் அரபிக் கடலில் கலக்கிறது.  உப்பளா  நதி 250 சதுர கிலோமீட்டர் நீர்ப்பிடிப்புப் பகுதியைக் கொண்டுள்ளது. இதில் 174&nbsp;சதுர கிலோமீட்டர் பரப்பளவு கர்நாடக மாநிலத்தில் உள்ளது.

## பாதை
உப்பளா ஆறு கர்நாடகா மாநிலத்தின் தட்சிண கன்னடா மாவட்டத்தின் வீர்கம்பா மலைகளின் பகுதியான காலஞ்சிமலை காப்புக்காடுகளில் இருந்து உருவாகிறது. ஆரம்பத்தில் இது கர்நாடகாவின் மலைப்பாங்கான நகரங்களான விட்லா, பள்ளிகே மற்றும் புதோட்டு வழியாக பாய்கிறது. பின்னர் இந்த ஆறு கேரளாவுக்குள் நுழைந்து ஐதாகுமேர், மியாபடவு, மீஞ்சா, பேக்கூர், முளிஞ்சா, மச்சிபைல், உப்பளா, பொய்யா, மஞ்சேசுவர், பங்க்ரமஞ்சேசுவர் ஆகிய நகரங்கள் வழியாகப் பாய்ந்து உப்பளா அருகே  ஓசபெட்டு கிராமத்தில் அரபிக்கடலில் கலக்கிறது.

## மேற்கோள்கள்

பகுப்பு:கர்நாடக ஆறுகள்
பகுப்பு:காசர்கோடு மாவட்ட ஆறுகள்
பன்னியர் ஆறு

**பன்னியர் ஆறு** (*Panniyar River*) இந்தியாவின் கேரள மாநிலம் இடுக்கி மாவட்டத்தில் உள்ள பெரியார் ஆற்றின் துணை ஆறாகும். இந்த ஆறு இடுக்கி மாவட்டத்தில் பாய்கிறது. மதிகெட்டான் தேசியப் பூங்காவின் மலைகளில் இருந்து உருவாகும் உச்சில்குத்திப்புழா, மதிகெட்டான் புழா, செம்மன்னார் மற்றும் நந்தர் புழா ஆகியவை பன்னியார் ஆற்றின் துணை ஆறுகள் ஆகும். பன்னியர் நீர்மின் திட்டத்தின் ஒரு பகுதியாக பொன்முடி அணை ஆற்றின் குறுக்கே கட்டப்பட்டுள்ளது.  மின் உற்பத்திக்கு பின், பன்னியர் ஆற்றில் தண்ணீர் திறந்து விடப்படுகிறது. பன்னியர் ஆற்றிலிருந்து வெளியேறும்  நீரும், பொன்முடி அணையில் இருந்து வெளியேறும் உபரிநீரும் கல்லார்குட்டி அணையை வந்தடைகிறது.  பின்னர்  இங்கிருந்து உடும்பஞ்சோலை, தேவிகுளம், கொத்தமங்கலம், மூவாட்டுப்புழா, குன்னத்துநாடு, ஆலுவா, கொடுங்கல்லூர், பரவூர் வழியாக பாய்கிறது . இடுக்கி மாவட்டத்தில் உள்ள இராசகுமாரி, இராசாக்காடு, சாந்தன்பாறை, சேனாபதி ஆகிய பகுதிகளுக்கு குடிநீர் ஆதாரமாக பன்னியர் ஆறு உள்ளது.  

## மேற்கோள்கள்

பகுப்பு:இடுக்கி மாவட்ட ஆறுகள்
பகுப்பு:மேற்குத் தொடர்ச்சி மலை ஆறுகள்
வெண்மூக்குச் சுறா

**வெண்மூக்குச் சுறா** (*Whitenose shark*)(*நாசோலாமியா வெலாக்சு*) என்பது கார்சார்கினிடே குடும்பத்தைச் சேர்ந்த சுறா மீன் சிற்றினம் ஆகும். *நாசோலாமிய* பேரினத்தின் ஒரே சிற்றினம் இதுவாகும். இது கிழக்கு பசிபிக் பெருங்கடலின் வெப்பமண்டல நீரில் காணப்படுகிறது. 15 முதல் 200 மீ ஆழப்பகுதில் இவை வாழ்கின்றன. வெண்மூக்குச் சுறா 1.5 மீட்டர் நீளம் வரை வளரக்கூடியது. வெள்ளை மூக்கு சுறா குட்டி ஈணுபவை ஆகும். ஒரு முறை 5 குட்டிகள் பிறக்கும். பிறப்பின் போது இவை 53 செ.மீ. வரை இருக்கும்.
படிமம்:Nasolamia_velox_jaws.jpg|alt=Jaws|தாடைகள்
படிமம்:Nasolamia_velox_upper_teeth.jpg|alt=Upper teeth|மேல் பற்கள்
படிமம்:Nasolamia_velox_lower_teeth.jpg|alt=Lower teeth|கீழ் பற்கள்


## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மீன் பேரினங்கள்
பகுப்பு:சுறாக்கள்
1341 கேரள வெள்ளம்

**1341 கேரள வெள்ளம்** (*1341 Kerala floods*) என்பது இன்றைய கேரளாவில் 14 ஆம் நூற்றாண்டில் ஏற்பட்ட வெள்ளத்தை குறிக்கிறது. இந்த நிகழ்வைப் பற்றி எழுதப்பட்ட வரலாற்று நூல்கள் எதுவும் இல்லை. இந்த நிகழ்வைப் பற்றிய இன்றைய புரிதல் கொடுங்கல்லூர் - வடபரவூர் பகுதியில் பட்டணம் தொல்லியல் அகழ்வாராய்ச்சியின் கண்டுபிடிப்புகள் மற்றும் வைபின் மற்றும் கோட்டை கொச்சி பற்றிய புவியியல் ஆய்வுகளை மையமாகக் கொண்டுள்ளது.

வெள்ளத்தின் போது மேற்குத் தொடர்ச்சி மலையிலிருந்து பெரியாறு வழியாக நீர் ஓடியதால் ஏற்பட்ட அதிகப்படியான வண்டல் பெரியாற்றின் போக்கில் மாற்றத்தையும் பழங்கால இயற்கை துறைமுகமான முசிரிசின்  அழிவுக்கும் வழிவகுத்தது என்று பரவலாக நம்பப்படுகிறது. பெருவெள்ளத்தைத் தொடர்ந்து ஆலப்புழா மற்றும் கொடுங்கல்லூர் இடையே உள்ள கரையில் மிகப்பெரிய மாற்றங்களை கொண்டு வந்துள்ளது. இது வைபின் தீவு மற்றும் பனங்காடு - கும்பளம் பகுதியில் உள்ள மண் படிவுகள் போன்ற புதிய நிலப்பரப்புகளுக்கும் புத்துயிர் அளித்துள்ளது. கொச்சி துறைமுகம் மற்றும் வேம்பநாட்டின் முகத்துவாரம் உருவாவதற்கு வெள்ளம் ஒரு முக்கியக் காரணம் என்று பல வரலாற்றாசிரியர்கள் கூறியுள்ளனர்.

## மேற்கோள்கள்


பகுப்பு:கேரள வரலாறு
குள்ளச் சுறா

**குள்ளச் சுறா** (*Pygmy shark*)(*யூப்ரோடோமிக்ரசு பிசுபினாடசு*) என்பது சுறாமீன்களில் குள்ள நில சுறாவினை தொடர்ந்து சிறிய சுறா மீன் சிற்றினமாகும். இது டலாட்டீடே குடும்பத்தில் ***யூப்ரோடோமிக்ரசு*** பேரினத்தின் ஒற்றை வகை உயிரலகினைக் கொண்டது. இவற்றில் பெண் சுறாக்கள் சுமார் 25 செ.மீ. வரையும் ஆண் சுறாக்கள் 22 செ. மீ. நீளம் வரை இருக்கும்.

குள்ளச் சுறாக்கள் உள்பொரி முட்டை மூலம் இனப்பெருக்கம் செய்கின்றன. ஒவ்வொரு முறையும் எட்டு குஞ்சுகளை உற்பத்தி செய்கின்றன.

## பாதுகாப்பு நிலை
சூன் 2018-ல், நியூசிலாந்து பாதுகாப்புத் துறை, நியூசிலாந்து அச்சுறுத்தல் வகைப்பாடு அமைப்பின் கீழ் "பாதுகாப்பான வெளிநாடுகள்" என்ற தகுதியுடன் குள்ளச் சுறாவை "அச்சுறுத்தலல்ல" என வகைப்படுத்தியது.

## மேற்கோள்கள்

பகுப்பு:சுறாக்கள்
பகுப்பு:மீன் பேரினங்கள்
கொசெனிகோவ் சுரப்பி

**கொசெனிகோவ் சுரப்பி** (*Koschevnikov gland*) என்பது தேனீயின் கொட்டு உறுப்பின தண்டுக்கு அருகில் அமைந்துள்ள ஒரு சுரப்பி ஆகும். தேனீ கொட்டும் போது வெளியாகும் எச்சரிக்கை இயக்கு நீரை இது சுரப்பி உற்பத்தி செய்கிறது. இந்த இயக்குநீரில் 40க்கும் மேற்பட்ட வெவ்வேறு வேதிச் சேர்மங்கள் உள்ளன. இதில் பெண்டிலாசெட்டேட், பியூட்டைல் அசிட்டேட்டு, 1-எக்சேனால், என்-பியூட்டானால், 1-ஆக்டானால், எக்சிலாசெட்டேட், ஆக்டிலேசெட்டேட் மற்றும் 2-நோனேனால் ஆகியவை அடங்கும். இந்த கூறுகள் குறைந்த வாய்ப்பாட்டு எடையினைக் கொண்டுள்ளன. இவை விரைவாக ஆவியாகும் தன்மையுடையன. இந்த சேர்மங்களின் தொகுப்பு அனைத்து இயக்குநீரிலும் குறைவானதாகு உள்ளது. எச்சரிக்கை இயக்குநீர் மற்ற விலங்குகளைத் தாக்கும் போதும், தேனீக்களை ஒரே இடத்தில் கூடுவதற்கும் பயன்படுகிறது. புகையானது இந்த இயக்குநீரின் செயல்திறனைக் குறைக்கும்.

## மேற்கோள்கள்

பகுப்பு:தேனீக்கள்
பகுப்பு:கணுக்காலி சுரப்பிகள்
முன்மார்புச் சுரப்பி

**முன்மார்புச் சுரப்பி** (*Prothoracic gland*) என்பன சில பூச்சிகளின் முன்பகுதியில் அமைந்துள்ள ஒரு இணை நாளமில்லா சுரப்பி ஆகும். இவை வளர் உருமாற்றத்தினைக் கட்டுப்படுத்துகின்றன. இவை புறப்படை அடுக்கிலிருந்து தோன்றியவை. எக்டைசோன் மற்றும் 20-ஐதராக்சிக்டைசோன் போன்ற எக்டிஇசுடீராய்டுகளை சுரக்கின்றன. எகோடைசின் இயக்குநீரின் வேதியியல் சூத்திரம் ( ). இவை பொதுவாக முதிர்வடைந்த பூச்சிகளில் மறைந்துவிடும்.

## மேற்கோள்கள்

பகுப்பு:பூச்சியியல்
பகுப்பு:கணுக்காலி சுரப்பிகள்
கேரளாவில் மணல் அகழ்வு

[thumb| [பாரதப்புழா ஆற்றில் மணல் அள்ளுவதற்கு  சரக்குந்துகள் பயன்படுத்தப்படுகின்றன]]

[thumb| [பரசினிக்கடவு|பரசினிக்கடவில் மணல் அள்ளுபவர்கள்]]

[thumb| [சாலக்குடி|சாலக்குடியில் மணல் அகழ்வு]]

**கேரளாவில் மணல் அகழ்வு** (*Sand mining in Kerala*)  இந்தியாவின் கேரள மாநிலத்தில் மணல் அகழ்வு என்பது  சுற்றுச்சூழல் கவலைக்குரிய ஒரு தீவிரப் பிரச்சினையாகும். கேரளாவின் பெரும்பாலான பகுதிகளில் மணல் அள்ள தடை விதிக்கப்பட்டிருந்தாலும், மாநிலத்தின் கட்டுமானப் பணிகளில் மணல் தேவை அதிகமாக இருப்பதால் மணற் கொள்லை இரகசியமாக நடந்து வருகிறது.

## பெரியாறு ஆறு
கேரளாவில் உள்ள பெரும்பாலான ஆறுகளுக்கு மணல் அகழ்வு ஒரு கடுமையான அச்சுறுத்தலாக உள்ளது. பெரியாறு நதியில் இந்த சிக்கல் அதிகம் காணப்படுகிறது. மணல் அகழ்வு காலடி சிறீ சங்கரா பாலத்தின் உறுதித்தன்மையை கூட பாதித்துள்ளது.

தேசிய புவி அறிவியல் மையத்தின் சுற்றுச்சூழல் அறிவியல் பிரிவின் தலைவர் டி.பத்மலால்,  இந்த வகையான புத்திசாலித்தனமற்ற மணற்கொள்ளை மாநிலத்தின் நதிகளுக்கு பெரும் சிக்கலை உருவாக்கியுள்ளது. சட்டவிரோத மணல் அள்ளிய முயற்சியில்  காலடியில் பெரியாற்றில் மூழ்கி 4 பேர் உயிரிழந்தனர் என்று தெரிவித்துள்ளார்.

## சட்டம் மற்றும் தடை
பாலத்தின் ஒரு கிமீ சுற்றளவுக்குள் மணல் சுரங்கம் தோண்டுவதற்கு கேரள உயர் நீதிமன்றம் தடை விதித்துள்ளது, ஆனால் பாலத்தின் 500 மீட்டருக்குள் கூட சுரங்கம் தோண்டுவதற்கு மாநில அரசு அனுமதி அளித்துள்ளது. சட்டவிரோத மணல் அகழ்வினால் பெரியாறு ஆற்றில் சுமார் 800 பள்ளங்கள் ஏற்பட்டுள்ளன. ஜூன் 2015 ஆம் ஆண்டு சூன் மாதத்தில்  கேரள அரசு மூன்று ஆண்டுகளுக்கு கேரளாவின் ஆறு ஆறுகளில் மணல் சுரங்கத்தைத் தடை செய்தது. 

## இயசீராவின் போராட்டம்
கேரள மாநிலம் கண்ணூர் மாவட்டத்தில் உள்ள மடாயி கிராமத்தைச் சேர்ந்த பெண் சுற்றுச்சூழல் ஆர்வலர் இயசீரா சமீபத்தில் புதுதில்லியில் உள்ள கேரளா இல்லத்திற்கு முன்பு மணல் அகழ்வுக்கு எதிராக உள்ளிருப்புப் போராட்டத்தில் ஈடுபட்டுள்ளார்.   இவருடன் அவருடைய மூன்று குழந்தைகளும் வந்திருந்தனர். இந்த விவகாரம் தொடர்பாக மத்திய அரசு கேரள மாநில அரசுக்கு கடிதம் அனுப்பியதே தவிர அவரது போராட்டம் வெற்றிபெறவில்லை. பிபிசி உட்பட பல்வேறு இந்திய மற்றும் வெளிநாட்டு ஊடகங்களில் இயசீரா இந்த பிரச்சினைக்கு பரவலான ஒரு பார்வை கிடைத்தது.  தலச்சேரியில் உள்ள அரசு பிரென்னன் கல்லூரியின் ஓர் ஆய்வில்   வலுவான ஆணாதிக்க இயல்பு காரணமாக கேரள சமூகத்தில் இயசீரா  தனிமைப்படுத்தப்பட்டார் என்று கூறப்பட்டுள்ளது. 

## மேற்கோள்கள்

பகுப்பு:கேரளப் பொருளாதாரம்
பகுப்பு:கேரள ஆறுகள்
இசுகோலியோடன்

***இசுகோலியோடன்*** (*Scoliodon*) என்பது கார்சார்கினிடே குடும்பத்தில் உள்ள ரெக்வியாம் சுறாக்களின் பேரினமாகும். மண்வெட்டிச் சுறா (*இசு. லேட்டிகாடசு*) என்ற ஒற்றை இந்தோ-பசிபிக் சிற்றினத்தை மட்டுமே உள்ளடக்கியதாக முன்னர் கருதப்பட்டது. ஆனால் சமீபத்திய வகைப்பாட்டியல் ஆராய்ச்சி மூலம் பசிபிக் மண்வெட்டி சுறா (*இசு. மேக்ரோரிஞ்சோசு*) என்ற கூடுதல் சிற்றினத்தைக் கண்டறியப்பட்டுள்ளது.

## இடம்
*இசுகோலியோடன்* பேரினச் சுறாக்கள் முக்கியமாக இந்தோ-மேற்கு பசிபிக் பெருங்கடல்களில் ஆப்பிரிக்காவின் மேற்கு கடற்கரையிலிருந்து சப்பானின் தென்பகுதி வரைக் காணப்படுகின்றன.

## உயிரியல்
*இசுகோலியோடன்* நீளமான, சுழல் வடிவ உடலைக் கொண்டுள்ளது. இதன் முன்பகுதி குறுகலாக உள்ளது. இது மிக வேகமாக நீந்தக்கூடியது. உடல் மற்றும் வால் பக்கவாட்டாகச் சுருக்கப்பட்டுள்ளது. அதே சமயம் தலை பகுதி முதுகுபுறமாகத் தட்டையாகக் காணப்படும். முழு உடலும் பிளாக்காய்டு செதில்கள் புறவன்கூடாக மூடப்பட்டிருக்கும். வாய் வயிற்றுப் பக்கத்தில் அமைந்துள்ளது. இருபுறமும் தாடைகளால் பிணைக்கப்பட்டுள்ளது. இது இரண்டு வரிசை ஒற்றை வடிவ அல்லது பல்லுறு பற்களைக் கொண்டுள்ளது. ஆண் *இசுகோலியோடன்* 33 செ.மீ. நீளம் இருக்கும்போது முதிர்ச்சியடைகின்றன. ஆனால் பெண் *இசுகோலியோடன்* 36 செ.மீ. நீளத்தில் முதிர்ச்சியடையும். பெரும்பாலும் முட்டையிட்டுக் குட்டி போடுபவையாக உள்ளன. *இசுகோலியோடான் லேட்டிகாடேடசு* கருத்தரிக்கும் போது குறைந்தபட்சம் 8 முதல் அதிகபட்சம் 19 கருக்கள் வரை இருக்கும். பிறக்கும் போது, *இசுகோலியோடான் லேட்டிகாடசு* தோராயமாக 13.7 நீளமுடையதாக இருக்கும். மட்டுப்படுத்தப்பட்ட கருவுறுதல் காரணமாகவும், மீன்பிடித்தல் மற்றும் வாழ்விட சீரழிவு ஆகியவற்றால் சுறாக்களின் பேரினமானது எதிர்மறையாகப் பாதிக்கப்படலாம்.

## சிற்றினங்கள்
இரண்டு சிற்றினங்கள் இப்பேரினத்தின் கீழ் உள்ளன.

* *இசுகோலியோடன் லேட்டிகாடசு* ஜேபி முல்லர் & ஹென்லே, 1838 (மண்வெட்டி சுறா)
* *இசுகோலியோடன் மேக்ரோரைக்கோசு* பிளீக்கர், 1852 (பசிபிக் மண்வெட்டி சுறா)

## மேற்கோள்கள்

https://animaldiversity.org/accounts/Scoliodon/classification/

பகுப்பு:மீன் பேரினங்கள்
ஆன்ட்ரோகிராஃபிசு லோபிலாய்டேசு

**ஆன்ட்ரோகிராஃபிசு லோபிலாய்டேசு** (தாவர வகைப்பாட்டியல்:*Andrographis lobelioides*) என்ற தாவரயினம் பன்னாட்டு தாவரவியலாளர்களால் ஏற்றுக் கொள்ளப்பட்ட, பூக்கும் தாவரங்களில் ஒன்றாக உள்ளது. முண்மூலிகைக் குடும்பம் (*Acanthaceae*) என்பது, இந்த இனத்தின் தாவரக்குடும்பம் ஆகும். இக்குடும்பத்தின், 207 பேரினங்கள் உள்ளன. ஆன்ட்ரோகிராஃபிசு (*Andrographis*) என்ற பேரினத்தின் கீழ், இத்தாவரயினம் அமைந்துள்ளது. நீலகிரி உயிர்க்கோளக் காப்பகத்தில் உள்ள தாவரங்களில்  3,700 இனம் உள்ளதாக அறிவிக்கப்பட்டுள்ளது. இவற்றில் 168 தாவரங்கள் அழிநிலையிலுள்ளதாகக் கண்டறியப்பட்டுள்ளன. இவற்றுள் 156 தாவரயினங்கள் அகணிய உயிரிகளாக பதிவு செய்யப்பட்டுள்ள. இந்த பாதுகாக்கப்பட்ட வனமானது, கருநாடகம், கேரளம்,  தமிழ்நாடு ஆகிய இந்திய மாநிலங்களில் அமைந்திருக்கும் நீலமலையையும்,  மேற்குத் தொடர்ச்சி மலைத்தொடரின் ஒரு பகுதியையும் தன்னகத்தேக் கொண்டுள்ளது.

## மேற்கோள்கள்

## இப்பக்கத்தையும் காணவும்
*நீலகிரி உயிர்க்கோளக் காப்பகத்திற்குரிய தாவரங்களின் பட்டியல்
*இலத்தீன் கிரேக்க அறிவியற்பெயர்ப் பட்டியல்

## வெளியிணைப்புகள்
*கட்டற்ற உரிமத்தில், 20 படங்கள் உள்ள இணையதள பக்கம்

பகுப்பு:மேற்குத்தொடர்ச்சி மலைத்தொடர் தாவரங்கள்
பகுப்பு:தாவரவியல் பெயருடையக் கட்டுரைகள்
பகுப்பு:அகணியத் தாவரங்கள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
இராவணன் மீசை

**இராவணன் மீசை** (*Spinifex littoreus*) என்பது பொவேசி குடும்பத்தைச் சேர்ந்த ஒரு மூலிகைத் தாவர இனமாகும். இந்த இனம் *ஸ்பினிஃபெக்ஸ் லாங்கிஃபோலியஸைப் போன்றது.*  இது ஆசியா மற்றும் ஆஸ்திரேலியாவின் வெப்பமண்டல மற்றும் துணை வெப்பமண்டல பகுதிகளை பூர்வீகமாக கொண்டது.

இவை கடற்கரைகளில் கொத்துக்கொத்தாக வளரக்கூடியன என்றாலும் இதன் கிளைகள் தரையிலேயே மீசைபோல படரக்கூடியன. இதனாலேயே இது இராவணன் மீசை என்ற பெயரைப் பெற்றிருக்கும் எனப்படுகிறது. இது தரையில் படர்ந்து காணப்படுவதால் மணல் அரிப்பைப் தடுக்கும் தன்மைக் கொண்டது.

இராவணன் மீசை ஒரு புல்வகைத் தாவரமாகும். இதன் விதைகள் கூர்மையான முனைகளோடு பந்துபோன்று காணப்படும். காற்றடிக்கும்போது தரையில் உருண்டு வேறு இடங்களுக்குச் சென்று பரவும் தன்மைக் கொண்டது.

## காணப்படும் இடங்கள்
இந்த இனம் வங்காளதேசம், கம்போடியா, சீனா, இந்தியா, யப்பான், மலேசியா, மாலைத்தீவுகள், இந்தோனேசியா, மியான்மர், பப்புவா நியூ கினி, பிலிப்பீன்சு, இலங்கை, தைவான் தாய்லாந்து வியட்நாம்  ஆத்திரேலியாஆகிய நாடுகளை பூர்வீகமாகக் கொண்டது.

## மேற்கோள்கள்

பகுப்பு:புற்கள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
ஜான் கப்பேக்

**சர் ஜான் ஆசுடன் கப்பேக்** (*John Hubback*)(27 பிப்ரவரி 1878 - 8 மே 1968) என்பவர் ஒடிசாவின் முதல் ஆளுநராக இருந்த பிரித்தானிய நிர்வாகி ஆவார்.

இவர் வின்செஸ்டர் கல்லூரி மற்றும் கேம்பிரிட்ஜில் உள்ள கிங்சு கல்லூரியில் கல்வி பயின்றார். கப்பேக் 1902-ல் இந்தியக் குடிமைப் பணியில் நுழைந்தார். 1935 முதல் 1936 வரை பீகார் மற்றும் ஒரிசாவின் நிர்வாகக் குழுவின் உறுப்பினரான இவர், 1936 மற்றும் 1941 காலத்தில் ஒரிசாவின் ஆளுநராக இருந்தார். 1941-ல் ஓய்வு பெற்ற கப்பேக்  1942 மற்றும் 1947 காலத்தில் இந்திய வெளியுறவு செயலாளரின் ஆலோசகராக இருந்தார்.

## மேற்கோள்கள்

பகுப்பு:1968 இறப்புகள்
பகுப்பு:1878 பிறப்புகள்
பகுப்பு:ஒடிசா ஆளுநர்கள்
பரோ சோனா பள்ளி வாசல்

**பரோ சோனா பள்ளிவாசல்** (*Baro Shona Masjid*) ( சிறந்த தங்க பள்ளிவாசல் ) பரோதௌரி மஸ்ஜித் (12-வாயில் பள்ளிவாசல்) என்றும் அழைக்கப்படும் இது இந்தியாவின் மேற்கு வங்காளத்தில் உள்ள கௌடா நகரில் அமைந்துள்ளது. கி.பி.1526 இல் இது கட்டி முடிக்கப்பட்ட இது மால்டா நகரத்திலிருந்து தெற்கே 12 கிமீ தொலைவில் ராம்கேலிக்கு தெற்கே அரை கிலோமீட்டர் தொலைவில் அமைந்துள்ளது. இடிபாடுகளுடன் காணப்படும் இந்த பள்ளிவாசல் இந்தியா-வங்காளதேச எல்லைக்கு மிக அருகில் உள்ளது. செங்கல் மற்றும் கல்லால் ஆன பிரம்மாண்டமான செவ்வக அமைப்பைக் கொண்ட இந்த பள்ளிவாசல் கௌடாவின் மிகப்பெரிய நினைவுச்சின்னமாகும். பன்னிரண்டு வாயில்கள் என்ற பெயரில் அழைக்கப்பட்டாலும், உண்மையில் இது பதினொன்றையேக் கொண்டுள்ளது. 

மேற்கு வங்காளத்தில் உள்ள தேசிய முக்கியத்துவம் வாய்ந்த நினைவுச்சின்னங்களின் பட்டியலின் படி இது இந்தியத் தொல்லியல் ஆய்வகத்தின் பட்டியலிடப்பட்ட நினைவுச்சின்னமாகும். 

## வரலாறு
பள்ளிவாசல் என்பது முஸ்லிம்களுக்கு புனிதமான இடமாகும். பள்ளிவாசல் என்பது இஸ்லாத்தை பின்பற்றுபவர்கள் அனைவரும் வழிபடும் இடமாகும். உலகெங்கிலும் உள்ள பள்ளிவாசல்கள் முஸ்லிம்களுக்கு பொதுவான முக்கியத்துவத்திற்காகவும், இஸ்லாமிய கட்டிடக்கலை மற்றும் இஸ்லாமிய கலாச்சாரத்தின் பிரதிநிதித்துவத்திற்காகவும் நன்கு அறியப்பட்டவை. மசூதி அனைத்து முஸ்லிம்களும் ஒன்று கூடி பிரார்த்தனை செய்யும் இடமாக இருந்தாலும், மசூதியானது உலகம் முழுவதும் பிரபலமான அழகிய கட்டிடக்கலை இடமாகவும் இருக்கலாம்.

பரோ சோனா பள்ளிவாசலின் கட்டுமானம், 50.4 மீ 22.8 மீ மற்றும் 12 மீ. உயரத்தில், வங்காள சுல்தான் அலாவுதீன் உசைன் சாவால் தொடங்கப்பட்டது. பின்னர், கி.பி 1526 இல் அவரது மகன் நசிருதின் நசரத் சாவால் முடிக்கப்பட்டது. இந்தோ-அரேபிய கட்டிடக்கலை மற்றும் அலங்கார கல் செதுக்கல்களால் கட்டப்பட்டுள்ள் இந்த பள்ளிவாசல் சுற்றுலா பயணிகளின் சிறப்பு ஈர்ப்பாக உள்ளது. 

## மேற்கோள்கள்

## குறிப்புகள்

* Husain, A. B. (2007). Architecture – A History Through Ages. Dhaka: Asiatic Society of Bangladesh, p.&nbsp;117 , .
* Abu Sayeed M Ahmed (2006) *Mosque Architecture in Bangladesh*. UNESCO Dhaka. p.&nbsp;102 . 
* *The Islamic heritage of Bengal* (1984) UNESCO, p.&nbsp;69 .

பகுப்பு:Coordinates on Wikidata
பகுப்பு:பள்ளிவாசல்கள்
பகுப்பு:மேற்கு வங்காளத்தின் வரலாறு
சந்துலால் ஜெயின்

**ஜே. சந்துலால் ஜெயின்** (*J. Chandulal Jain*) ஓர் பிரபலமான கன்னடத் திரைப்பட இயக்குநரும் தயாரிப்பாளரும் ஆவார். குறிப்பாக *தாயே தேவரு*, *பூதய்யனா மக அய்யு*, *தப்பலியு நீனாடே மகனே*, மற்றும் *பக்த சிரியாலா* போன்ற கிட்டத்தட்ட 40 படங்களை தயாரித்துள்ளார். இந்தியில் *கோதுலி* மற்றும் *பியார் கார்கே தேகோ* போன்ற திரைப்படங்களையும் தயாரித்தார். இவரது *இது சாத்தியா* என்ற படம் 48 மணி நேரத்தில் படமாக்கப்பட்டது.

*தப்பலியு நீனாடே மகனே* என்ற படத்திற்கு தேசிய விருதையும் *பூதயான மக அய்யு*, *வீரப்பன்*, *கங்கம்மா கங்காமாயி* ஆகிய படங்களுக்காக கர்நாடக அரசின் மூன்று விருதுகளையும் வென்றார். கன்னடத் திரையுலகிற்கு இவர் ஆற்றிய பங்களிப்பிற்காக மாநில அரசின் வாழ்நாள் சாதனையாளர் விருது மற்றும் கன்னட ராஜ்யோத்சவா விருதையும் பெற்றுள்ளார்.

கமல்ஹாசன் மற்றும் ரஜினிகாந்தை கன்னட திரையுலகிற்கு அறிமுகப்படுத்தியதில் இவர் முக்கியப் பங்கு வகித்தவர்.

## சொந்த வாழ்க்கை
இவரது குடும்பம் இராசத்தானில் உள்ள பாடிவ் என்ற நகரத்தைச் சேர்ந்தது. இவர் 1970 களில் சென்னைக்கு குடிபெயர்ந்தார். இவர் லீலா என்பவரை மணந்தார். இவர்களுக்கு ராஜகுமார் மற்றும் ரோஹித் என்ற இரண்டு மகன்களும் மற்றும் இரண்டு மகள்களும் இருந்தனர். இவர் ஆரம்பத்தில் ஒரு துணி வியாபாரியாக த்னது வாழ்க்கையைத் தொடங்கினார் . இவர் கர்நாடகாவின் தாவண்கரே மாவட்டத்தில் பணிபுரியும் போது பல புகழ்பெற்ற திரைப்பட பிரபலங்கள் - நடிகர்கள் மற்றும் தயாரிப்பாளர்களுடன் தொடர்பு கொள்ள முடிந்தது.

## திரையுலகம்
இவர் கன்னட நடிகர் ராஜ்குமாருக்கு இறக்குமதி செய்யப்பட்ட வாசனை திரவியங்கள் மற்றும் பிற பொருட்களை அளித்து வந்தார். சந்துலாலின் மகன் ரோகித் ஜெயின் கருத்துப்படி, சந்துலாலின் சரளமான கன்னடத்தில் ராஜ்குமார் ஈர்க்கப்பட்டு, அந்த மொழியில் திரைப்படங்களைத் தயாரிக்க இவரை ஊக்குவித்தார். ராஜ்குமாரின் சகோதரர் சி. பு. வரதப்பா, சந்துலாலின் நெருங்கிய நண்பரானதால் நடிகர்களை ஒப்பந்தம் செய்து தந்தார். இதன் விளைவாக, சந்துலால் ராஜ்குமாரின் *தாயி தேவரு* என்ற படத்தைத் தயாரித்தார்.

## இறப்பு
நீண்டகால நோய் காரணமாக பாதிக்கப்பட்டிருந்த இவர் தனது 75வது வயதில் 17 டிசம்பர் 2009 அன்று பெங்களூரில் பல அறுவை சிகிச்சைகளுக்குப் பிறகு  இறந்தார்.

## மேற்கோள்கள்

## வெளி இணைப்புகள்
* 
* 

பகுப்பு:கன்னடத் திரைப்பட இயக்குநர்கள்
பகுப்பு:கன்னடத் திரைப்படத் தயாரிப்பாளர்கள்
பகுப்பு:2009 இறப்புகள்
அகமது லெப்பை சின்னலெப்பை

முதலியார் **அகமது லெப்பை சின்னலெப்பை** (*Ahamed Lebbe Sinne Lebbe*, 2 சூன் 1902 – ), என்பவர் இலங்கை அரசியல்வாதியும் தொழிலதிபரும் ஆவார். இவர் மட்டக்களப்பு தேர்தல் தொகுதியைப் பிரதிநித்துவப்படுத்திய முன்னாள் நாடாளுமன்ற உறுப்பினர் ஆவார்.

## அரசியலில்
சின்னலெப்பை 1947 இல் நடைபெற்ற இலங்கையின் 1-ஆவது நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக மட்டக்களப்பு தேர்தல் தொகுதியில் போட்டியிட்டு, 4,740 வாக்குகள் (35.4%) பெற்று அவருடன் போட்டியிட்ட ஏனைய நான்கு சுயேச்சை வேட்பாளர்களைத் தோற்கடித்து நாடாளுமன்றம் சென்றார்.

1948 சனவரி 16 அன்று, சின்னலெப்பை பின்வரும் பிரேரணையை நாடாளுமன்றத்தில் முன்வைத்தார்; 

இந்தப் பிரேரணை களனி உறுப்பினரான ஜே. ஆர். ஜெயவர்தனவினால் தயாரிக்கப்பட்டு, சின்னலெப்பை மூலம் நாடாளுமன்றத்தில் சமர்ப்பிக்கப்பட்டது. சின்னலெப்பை ஒரு முசுலிம் என்பதால், தமிழர்களால் ஏற்படும் எதிர்ப்புகளை சமாளிக்கலாம் என்ற நோக்கத்தில் பிரேரணையை முன்வைக்க அவரை வற்புறுத்தினார். இந்தப் பிரேரணையை கொழும்பு மத்திய தொகுதி உறுப்பினர் ஏ. ஈ. குணசிங்க ஆதரித்தார். ஆனாலும், சின்னலெப்பை இதற்கான நாடாளுமன்ற விவாதத்தில் பங்கேற்கவில்லை.
 
பிரேரணைக்கு ஏற்பட்ட எதிர்ப்பின் விளைவாக, பிரதமர் டி. எஸ். சேனநாயக்கா, 1948 சனவரி 27 அன்று, ஒரு நாடாளுமன்றக் குழுவை உருவாக்கினார், இதன் விளைவாக அரச கொடியானது, செம்மஞ்சள், பச்சை நிறங்களைக் கொண்ட இரண்டு பட்டைகள் சேர்த்து இலங்கையின் தேசியக்கொடியாக ஏற்றுக்கொள்ளப்பட்டது.

மே 1952 இல் நடைபெற்ற 2-ஆவது நாடாளுமன்றத் தேர்தலில் சின்னலெப்பை மீண்டும் போட்டியிட்டு, மொத்த வாக்குகளில் 41% பெற்று, சுயேச்சையாகப் போட்டியிட்ட ஆர். பி. கதிராமரிடம் 3,460 வாக்குகள் வித்தியாசத்தில் தோல்வியடைந்தார்.

சின்னலெப்பையின் மகன் அப்துல் லத்தீஃப், அவரது பேரன் அகமது ரிசுவி இருவரும் முறையே 1965-1970, 1985-1989 ஆம் ஆண்டுகளில் மட்டக்களப்பைப் பிரதிநிதித்துவப்படுத்தும் நாடாளுமன்ற உறுப்பினர்களாகப் பணியாற்றினர்.

## மேற்கோள்கள்

பகுப்பு:1902 பிறப்புகள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கைத் தொழிலதிபர்கள்
பகுப்பு:மட்டக்களப்பு மாவட்ட நபர்கள்
கொண்டங்கி ஏரி

**கொண்டங்கி ஏரி** ,  தமிழ்நாட்டின் கடலூர் மாவட்டம், கடலூர் வட்டம்,  கடலூர் மத்திய சிறைச்சாலை எதிரே கேப்பர்மலை எனும் ஊரில் உள்ளது. 18.72 மில்லியன் கன அடி வரை தண்ணீரை தேக்கி வைக்கப்படும் கொண்டங்கி ஏரியின் பரப்பளவு 188 ஏக்கர் ஆகும். கொண்டங்கி ஏரியின் முப்புறங்களிலும் மலைகள் சூழ்ந்துள்ளது. இது கடலூர் நகரத்திலிருந்து வெள்ளக்கரை செல்லும் வழியில் 5 கிலோ மீட்டர் தொலைவில் உள்ளது.  

மழைக்காலங்களில் மலைகளிலிருந்து வழிந்தோடி வரும் நீரால் நிரம்பும் கொண்டங்கி ஏரிக்கு, கெடிலம் ஆற்றின் குறுக்கே கட்டப்பட்ட  திருவயிந்திபுரம் அணைக்கட்டில் இருந்து பிரியும் ஒரு கிளைக் கால்வாய் வழியாகவும் நீர் கிடைக்கிறது. மேலும் இந்த ஏரிக்குள்ளே இயற்கையான பல நீரூற்றுகளும் அமைந்துள்ளன.

இதன் சுற்றுப்புற கிராமங்களின் முக்கிய நீர்ப்பாசன ஆதாரமாக உள்ள கொண்டங்கி ஏரி, கடலூர் மாநகராட்சியின் முக்கிய குடிநீர் ஆதாரமாகவும் உள்ளது. இந்த ஏரியில் உள்ள 10-க்கும் மேற்பட்ட ஆழ்துளைக் கிணறுகள் மூலமாக கடலூர் புதுநகர் மற்றும் முதுநகர் பகுதிகளுக்கும் குடிநீர் விநியோகம் செய்யப்படுகிறது.

## வரலாறு
கொண்டங்கி ஏரியின் நீரை கடலூர் மக்களின் குடிநீர் தேவையை நிறைவு செய்ய 1870 மற்றும் 1880ல் கடலூர் மாவட்ட மருத்துவ மற்றும் சுகாதார அலுவலராக இருந்த மருத்துவர் ஜி. இராபர்ட்சன் திட்டமிட்டு செயல்படுத்தினார்.

## மேற்கோள்கள்

பகுப்பு:கடலூர் மாவட்ட ஏரிகள்
பூனை மீசை செடி

பூனை மீசைச் செடியின் வெள்ளை நிறப் பூக்கள் பூனை மீசை நீண்டு இருக்கும். இது புதினா செடியின் குடும்பத்தைச் (Lamiaceae) சேர்ந்தது. இதன் அறிவியல் பெயர் Orthosiphon aristatus ஆகும். இது அதிக பட்சம் 3.5 அடி உயரம் மட்டும் வளரக்கூடியது. இச்செடி இந்தியா, வங்காளதேசம், தென்கிழக்காசியா, தென் சீனம்,  ஆஸ்திரேலியாவின் வெப்பமண்டல பகுதிகளில் வளர்கிறது.

## பராமரிப்பு
மண்ணின் மேல் சில அங்குலங்கள் உலர்ந்ததாக உணரும் போது பூனை மீசை செடிக்கு நீர் ஊற்றலாம்.  வசந்த காலத்தில் ஒரு முறையும் மற்றும் கோடையில் ஒரு முறையும்  உரம் இட வேண்டும்..பூனையின் மீசை செடிகள் முழு சூரிய ஒளியில் சிறப்பாக வளரும்.
## மருத்துவ குணங்கள்
உயர் இரத்த அழுத்தம், இரத்த சர்க்கரை, சிறுநீர்ப்பை பிரச்சனைகள் மற்றும் சிறுநீரக பிரச்சனைக்களுக்கு, பூனை மீசைச் செடியின் இலைகளை காய வைத்து, பொடி செய்து சுடு நீரில் கலந்து குடிக்க மூலிகை மருத்துவத்தில் பயன்படுகிறது.

## மேற்கோள்கள்

## வெளி இணைப்புகள்
* Taxonomy browser (''Orthosiphon aristatus'')
* ''Orthosiphon aristatus'' information from NPGS/GRIN

பகுப்பு:செடிகள்
பகுப்பு:ஆசிய மூலிகைகள்
பகுப்பு:மூலிகை மருத்துவம்
பகுப்பு:தமிழ்நாட்டின் தாவரங்கள்
இரணகள்ளி

**இரணகள்ளி**, அல்லது மலைக்கள்ளி, இது கள்ளி வகை தாவரம் ஆகும். **Goethe plant**, இதன் இலைகள் மூலிகை மருத்துவத்தில் அதிகம் பயன்படுகிறது. குறிப்பாக சிறுநீரகக் கற்கைளை கரைத்து, வெளியேற்றும் குணம் இரணகள்ளி இலைகளுக்கு உள்ளது.இது சுமார் 1 மீட்டர் (39 அங்குலம்) உயரம் கொண்டது.  இதன் இலைகள் தடிமனாகவும், நீள் வட்டமாகவும், வளைந்தாகவும், விளிம்புகள் சிவப்பு நிறத்துடன் காணப்படும். இதன் தண்டுகள் சதைப்பற்றுடன் உருளை வடிவத்தில் காணப்படும். இதில் ஆண்டு முழுவதும் பூக்கள் வளரும்.

இத்தாவரம் மடகாஸ்கரை பூர்வீகமாகக் கொண்டது. மேலும் இக்கள்ளிச் செடிகள் வெப்பமண்டல மற்றும் மிதவெப்ப மண்டல பகுதிகளில் இயற்கையாக வளர்கிறது. வெப்பமண்டல பசுமைமாறா மற்றும் வறண்ட இலையுதிர் காடுகள் மற்றும் மலை காடுகளில் உள்ள பாறைகளின் தளங்களைப் பற்றி வளர்கிறது. இது ஆசியா, ஆப்பிரிக்கா, ஆஸ்திரேலியா, நியூசிலாந்து, மேற்கிந்தியத் தீவுகள் , பெர்முடா, மக்ரோனேசியா , மஸ்கரேன்ஸ் , பிரேசில் , சுரினாம் , கலபகோஸ் தீவுகள், மெலனேசியா , பாலினேசியா மற்றும் ஹவாய் ஆகிய நாடுகளில் காணப்படுகிறது . [1] [8] ஹவாய் போன்ற பலவற்றில் , இது ஒரு களையாக கருதப்படுகிறது.
## மருத்துவ குணங்கள்
# சிறுநீரகக் கற்களை உடனடியாக கரைக்க, இரணகள்ளி இலையை அதிகாலையில், வெறும் வயிற்றில் ஒரு இலை வீதம் மென்று சாப்பிட்டு தண்ணீர் குடிக்க வேண்டும்.
# ஆறாத புண்களுக்கு இரணகள்ளி இலையை மை போல் அரைத்து, ஆறாத புண்கள் மேல் வெற்றிலை வைத்து கட்டிவந்தால், விரைவில் புண்கள் ஆறும்.
# இரணகள்ளி இலையை சாற்றாக பிழிந்து அதன் சாற்றை கால் ஆணி, மரு, பாலுண்ணிகள் உள்ள இடங்களில்  இரவில்  தடவி வைத்து, பின் காலையில் கழுவி விடவேண்டும். 
# தோல் சார்ந்த நோய்களுக்கு இரணகள்ளி செடியின் வேருடன் (500 மில்லி கிராம்) தேங்காய் எண்ணை (400 மி கி), கஸ்தூரி மஞ்சள் (10 கிராம்), நீரடிமுத்து (20 கிராம்), கசகசா (5 கிராம்) சேர்த்து இடித்து சாறாக்கி அடுப்பில் கொதிக்க வைத்து சுண்டிய பின் வடிகட்டி, நாள்தோறும் காலையில் தலை முதல் கால் வரை பூசி அரை மணி நேரம் ஊரவைத்துப் பின்னர் இளஞ்சூடான நீரில் சீயக்காய்த் தூள் தேய்த்து குளித்தால், குட்டம், மேகநீர், ஊரல் படை, கருமேகநீர் போன்ற தோல் நோய்கள் குணமாகும்.
# ரணகள்ளி  இலைகளை காலையில் வெறும் வயிற்றில் சாப்பிட்டு வந்தால், சர்க்கரை நோய் பாதிப்புக்கள் எந்த அளவில் இருந்தாலும், நோயின் வீரிய தன்மையை கட்டுக்குள் கொண்டுவரும்.
# காதுவலிக்கு ரணகள்ளி மூலிகையின் இலைகளை கசக்கி காதில் இரண்டு சொட்டுகள் விட, காது வலி உடனே குணமாகும்.
* குறிப்பு: இரணகள்ளி இலைகளைப் பயன்படுத்தும் காலத்தில் பாலும், பால் சார்ந்த பொருட்களையும், இறைச்சி, மீன், முட்டை கண்டிப்பாக தவிர்க்க வேண்டும்.
## படக்காட்சிகள்

File:Kalanchoe pinnata (Opened Flower).jpg| இரணகள்ளிப் பூவின் மொட்டு விரியும் காட்சி 
File:Kalanchoe pinnata Blanco1.147.png| 
File:Kalanchoe-pinnata veg reprod.jpg|
File:Kalanchoe pinnata 3.jpg|பூவின் காட்சி
File:Kalanchoe pinnata (Flower).jpg|பூக்கள்
File:Starr 080327-3840 Kalanchoe pinnata.jpg|புது பூக்கள்
File:Pinnata.JPG|Foliage
File:Red PierrotDSC 0302.JPG| 
File:Starr 070308-5341 Kalanchoe pinnata.jpg|
File:Kalanchoe pinnata (Bryophyllum calycinum) - Jardim Botânico de Brasília - DSC09671.JPG|
File:Vegetative Propagation in Bryophyllum leaf.jpg|

## மேற்கோள்கள்

பகுப்பு:மூலிகை மருத்துவம்
பகுப்பு:மூலிகைகள்
பகுப்பு:கள்ளிகள்
கல் உருக்கி

**கல் உருக்கி** அல்லது **கல்லுருக்கி** (*Scoparia dulcis*), வாழைக் குடும்பத்தைச் சேர்ந்த மூலிகைச் செடியாகும்.  இச்செடிகள் புவி முழுவதும் வளர்கிறது. இந்தியா மற்றும் வங்காளதேசத்தில் இதனை களையாக கருதினாலும், இச்செடி மூலிகை மருத்துவத்தில் சிறுநீரக கற்களை கரைப்பதற்கு அதிகம் பயன்படுகிறது.இச்செடிகள் மண் வளம் அற்ற சரளை பூமியில் நன்கு விளைகிறது.

## பாரம்பரிய மருத்துவப் பயன்பாடுகள்
இந்தியா மற்றும் தைவானில் இச்செடியின் இலைகள் இரத்த சர்க்கரை, இரத்த அழுத்தம் உள்ளவர்களுக்கு பயன்படுத்தப்படுகிறது.ஆயுர்வேதம் மற்றும் சித்த மருத்துவத்தில் நாட்பட்ட  சிறுநீரகக் கற்களை (**kallurukki** (stone melter) கரைத்து வெளியேற்றப் பயன்படுகிறது. பிரேசில் நாட்டில் மூல நோய்களுக்கும்,  அடிபட்ட காயங்களுக்கு மருந்தாக தரப்படுகிறது.

## படக்காட்சிகள்

File:Scoparia dulcis.1.jpg| கல் உருக்கி செடியின் பூ 
File:Scoparia dulcis MS 4727.JPG|கல் உருக்கி செடி, செனகல் 
File:കല്ലുരുക്കി 34.JPG|கல் உருக்கி செடியின் பூ 
File:കല്ലുരുക്കി 13.JPG|கல் உருக்கி செடி
File:Leaves of Scoparia dulcis.jpg| கல் உருக்கி செடியின் இலைகள் 
File:Scoparia dulcis plant bd.jpg|கல் உருக்கி செடி
File:Scoparia dulcis at Kadavoor.jpg|கடவூரில் வளரும் கல் உருக்கி செடிகள்


## மேற்கோள்கள்

பகுப்பு:செடிகள்

பகுப்பு:மூலிகைகள்
ஆர். பி. கதிராமர்

**ரொபர்ட் புரூசு கதிராமர்** (*Robert Bruce Kadramer*, இறப்பு: 1963) இலங்கைத் தமிழ் அரசியல்வாதியும் வழக்கறிஞரும் ஆவார்.

## அரசியலில்
கதிராமர் 1947-இல் நடைபெற்ற இலங்கையின் 1-ஆவது நாடாளுமன்றத் தேர்தலில் மட்டக்களப்பு தேர்தல் தொகுதியில் சுயேச்சையாகப் போட்டியிட்டு, 2,313 வாக்குகள் பெற்று (மொத்த வாக்குகளில் 17%), ஐக்கிய தேசியக் கட்சி வேட்பாளர், அகமது லெப்பை சின்னலெப்பையிடம் 2,427 வாக்குகளால் தோற்றார்.

1950 செப்டம்பரில் இலங்கைத் தமிழரசுக் கட்சி (சமட்டிக் கட்சி) மட்டக்களப்பில் தமது கட்சிக் கிளையைத் தொடங்கியபோது கதிராமர் அக்கிளையின் தலைவராகத் தேர்ந்தெடுக்கப்பட்டார்

கதிராமர் மீண்டும் 1952 இல் நடைபெற்ற 2-ஆவது நாடாளுமன்றத் தேர்தலில் சுயேச்சையாகப் போட்டியிட்டு, 11,420 வாக்குகள்(மொத்த வாக்குகளில் 59%) பெற்று அகமது லெப்பையை 3,460 வாக்குகளால் தோற்கடித்து நாடாளுமன்றம் சென்றார். கதிராமர், ஒரு தமிழராக இருந்தாலும், கிழக்கிலும் வடக்கிலும் உள்ள தமிழர் பகுதிகளுக்கு இடையே புவியியல் தொடர்ச்சி இல்லை என்று வாதிட்டு தனித் தமிழ்நாடு உருவாக்கப்படுவதைப் பகிரங்கமாக கேள்வி எழுப்பினார்.

1956-இல், தமிழரசுக் கட்சி மட்டக்களப்பில் முதல் தடவையாகத் தனது கட்சிச் சின்னத்தில் போட்டியிட்ட போது, கதிராமர் மட்டக்களப்பு தமிழ் பேசும் மக்களின் முன்ன்ணி என்ற கட்சியின் சின்னத்தில், 3-ஆவது நாடாளுமன்றத் தேர்தலில் போட்டியிட்டு 1,296 வாக்குகள் பெற்று இலங்கைத் தமிழரசுக் கட்சியின் வேட்பாளர் செல்லையா இராசதுரையிடம் 8,004 வாக்குகளால் தோற்றார்.

கதிராமர் 1963 இல் காலமானார்.

## மேற்கோள்கள்

பகுப்பு:1963 இறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கைத் தமிழ் வழக்கறிஞர்கள்
எல்லாரெட்டி சட்டமன்றத் தொகுதி

**எல்லாரெட்டி சட்டமன்றத் தொகுதி** (*Yellareddy Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். நிசாமாபாத் மாவட்டத்தில் உள்ள 9 தொகுதிகளில் இதுவும் ஒன்று. இது ஜஹீராபாத் மக்களவைத் தொகுதியின் ஒரு பகுதியாகும்.

இந்திய தேசிய காங்கிரசின் மதன் மோகன் ராவ் கே இத்தொகுதியின் தற்போதைய சட்டமன்ற உறுப்பினர் ஆவார்.

## மண்டலங்கள்
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

## சட்டமன்ற உறுப்பினர்கள்

## தேர்தல் முடிவுகள்

### 2023

## மேலும் பார்க்கவும்

* தெலுங்கானா சட்டப் பேரவையின் தொகுதிகளின் பட்டியல்

## மேற்கோள்கள்

பகுப்பு:நிசாமாபாத் மாவட்டம்
பகுப்பு:தெலங்காணா சட்டமன்றத் தொகுதிகள்
பாக்திரியம்

**பாக்திரியம்** (பாக்திரியம்: Αριαο, அரியாவோ, , பொருள் "ஈரானிய") என்பது ஓர் அற்றுவிட்ட கிழக்கு ஈரானிய மொழியாகும். இது முன்னர் நடு ஆசியாவின் பாக்திரியா (தற்போதைய ஆப்கானித்தான்) பகுதியில் பேசப்பட்டு வந்தது. குசான மற்றும் ஹெப்தலைட்டு பேரரசுகளின் அதிகாரப்பூர்வ மொழியாக இது பயன்படுத்தப்பட்டு வந்தது.

## மேலும் காண்க
* கிடாரைட்டுகள்

## குறிப்புகள்

பகுப்பு:ஆப்கானித்தான்
பகுப்பு:ஈரான்
பிரியா பாபு

**பிரியா பாபு** () என்பவர் தமிழ்நாட்டைச் சேர்ந்த மாற்றுப்பாலினச் செயல்பாட்டாளர், எழுத்தாளர், ஆவணப்பட இயக்குநர், பேச்சாளராவார். திருநங்கையருக்கான திருநங்கையர் ஆவண மையத்தை மதுரையில் 2016 இல் தொடங்கி, நடத்திவருகிறார். மாற்றுப் பாலினத்தவர்களின் படைப்புகள் வெளியிட டிரான்ஸ் பதிப்பகத்தையும் இசைப் பாடல்கள் போன்றவற்றை வெளியிடும் டிரான்ஸ்மீடியா எனும் யூடியூப் அலைவரிசையையும் நிர்வகித்து வருகிறார்.

## இளமைக்காலம்
திருச்சியில் பிறந்த இவர் 1990 களில் மும்பைக்கு சென்றார். பாலின அடையாளத்துடன் பல்வேறு சமூகச் சிக்கலை அங்கே எதிர்கொண்டார். சு. சமுத்திரம் எழுதிய வாடாமல்லி நூலைப் படித்தபிறகு புதிய உத்வேகம் பெற்று, தொடர்ந்து வாசிக்கவும் எழுதவும் தொடங்கினார். 2001 ஆம் ஆண்டு தமிழக திரும்பி வந்து திருநங்கைகளின் நலனுக்காக செயல்படத்தொடங்கினார். தமிழ்நாடு முற்போக்கு எழுத்தாளர் கலைஞர்கள் சங்கத்தின் சார்பாக கலை இலக்கிய இரவுகளில் நாடகங்களை அரங்கேற்றினார்.

## இயக்கியவை
* தமிழகத்தில் திருநங்கையர் வழக்காறுகள் - ஆவணப்படம்
* வானம் தாண்டி (2017)- இசைத் தொகுப்பு
* அரிகண்டி (2021) -குறும்படம்

## நூல்கள்

## விருதுகள்
* 2012 பாரதிதாசன் பல்கலைக்கழக பெரியார் உயராய்வு மையத்தின் பெரியார் விருது
* 2014 திராவிடர் கழகத்தின் பெரியார் விருது
* 2018 அவள் விகடனின் செயல்புயல் விருது.
* மேலும் சிறந்த சமூகச் சேவர்கள், சிறந்த மாற்றுப்பாலினச் செயல்பாட்டாளர் விருதுகளையும் பெற்றுள்ளார்.

## மேற்கோள்கள்

பகுப்பு:தமிழ் ந.ந.ஈ.தி எழுத்தாளர்கள்
கண்ணகிபுரம், கிளிநொச்சி

**கண்ணகிபுரம்** அல்லது **கண்ணகைபுரம்** என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கரைச்சி பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தென்மேற்கே சுமார் 10 கிலோமீட்டர் தூரத்தில் அமைந்துள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:கிளிநொச்சி மாவட்டத்திலுள்ள ஊர்களும், நகரங்களும்